proxectonos/corpus_dominio_legal_administrativo_tmp huggingface dataset:
ORDE do 29 de outubro de 2004 pola que se amplía o prazo de xustificación dos investimentos realizados ao abeiro da Orde do 7 maio de 2004 pola que se procede á convocatoria de axudas encamiñadas á mellora da infraestrutura enerxética de Galicia dirixida a empresas privadas, en réxime de concorrencia competitiva, de acordo coas bases reguladoras establecidas no anexo II da Orde do 11 de marzo de 2002, publicadas no Diario Oficial de Galicia número 55, do 18 de marzo.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 08/11/2004

A Consellería de Innovación, Industria e Comercio ditou a Orde do 7 de maio de 2004 pola que se procede á convocatoria de axudas encamiñadas á mellora da infraestrutura enerxética de Galicia dirixida a empresas privadas; adecuación de instalacións eléctricas (Diario Oficial de Galicia nº 92, do 13 de maio).
Na citada disposición establécese no seu articulado como requisito indispensable para o libramento de axudas a presentación da documentación acreditativa do investimento realizado antes do 15 de novembro de 2004.
Tendo en conta que o elevado número de solicitudes presentadas motivou un dilatado proceso de avaliación dos proxectos e resolución dos respectivos expedientes, considérase necesario ampliar o prazo de xustificación dos investimentos levados a cabo polos solicitantes.
En consecuencia, no uso das atribucións que me foron conferidas
DISPOÑO:
Artigo único.-Ampliar o prazo para a execución e xustificación dos investimentos ou actuacións subvencionables ao abeiro da orde da Consellería de Innovación, Industria e Comercio do 7 de maio de 2004, para a aplicación de adecuación de instalacións eléctricas ata o 30 de novembro de 2004.
Santiago de Compostela, 29 de outubro de 2004.
Juan Rodríguez Yuste
Conselleiro de Innovación, Industria e Comercio
CORRECCIÓN de erros.-Orde do 5 de agosto de 2004 pola que se aproban os concertos educativos cos centros docentes privados para as ensinanzas de educación infantil para o curso académico 2004-2005.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/11/2004

Advertidos erros nos códigos dos centros da devandita orde, publicada no DOG nº 160, do mércores 18 de agosto de 2004, cómpre facer as seguintes correccións:
Na páxina 11.802, no anexo, onde di:
CÓDIGO
NOME DO CENTRO
LOCALIDADE
CONCELLO
UNIDADES
15004010
CALASANZ FEMENINO
A CORUÑA
A CORUÑA
4
15004009
CALASANZ-PP. ESCOLAPIOS
A CORUÑA
A CORUÑA
6
15010204
HIJAS DE CRISTO REY
O CARBALLO
OLEIROS
6
15010204
LUIS VIVES
PONTEDEUME
PONTEDEUME
1
15010204
SAN JOSÉ
PONTEDEUME
PONTEDEUME
2
Debe dicir:
CÓDIGO
NOME DO CENTRO
LOCALIDADE
CONCELLO
UNIDADES
15004009
CALASANZ FEMENINO
A CORUÑA
A CORUÑA
4
15004010
CALASANZ-PP. ESCOLAPIOS
A CORUÑA
A CORUÑA
6
15011002
HIJAS DE CRISTO REY
O CARBALLO
OLEIROS
6
15013497
LUIS VIVES
PONTEDEUME
PONTEDEUME
1
15013461
SAN JOSÉ
PONTEDEUME
PONTEDEUME
2
CORRECCIÓN de erros.-Orde do 27 de xullo de 2004 pola que modifican os concertos educativos cos centros docentes privados de educación primaria, educación secundaria obrigatoria, educación especial, programas de garantía social, ciclos formativos de grao medio e ciclos formativos de grao superior.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/11/2004

Advertidos erros nos códigos dos centros da devandita orde, publicada no DOG nº 160, do mércores 18 de agosto de 2004, cómpre facer as seguintes correccións:
Na páxina 11.795, no anexo I, onde di:
CÓDIGO
NOME DO CENTRO
CONCELLO
PRIMARIA
PADROADO
1º C. ESO
PADROADO
2º C. ESO
15010070
JORGE JUAN
NARÓN
5
2
2
Debe dicir:
CÓDIGO
NOME DO CENTRO
CONCELLO
PRIMARIA
PADROADO
1º C. ESO
PADROADO
2º C. ESO
15010071
JORGE JUAN
NARÓN
5
2
2
Na páxina 11.796, no anexo II, onde di:
CÓDIGO
NOME DO CENTRO
CONCELLO
PRIMARIA
PADROADO
1º C. ESO
PADROADO
2º C. ESO
15004564
SANTO DOMIGO
A CORUÑA
12
4
4
Debe dicir:
CÓDIGO
NOME DO CENTRO
CONCELLO
PRIMARIA
PADROADO
1º C. ESO
PADROADO
2º C. ESO
15004654
SANTO DOMIGO
A CORUÑA
12
4
4
CORRECCIÓN de erros.-Resolución do 1 de setembro de 2004 pola que se lles dá publicidade aos beneficiarios das axudas concedidas no primeiro semestre de 2004, ao abeiro das bases reguladoras das axudas para proxectos empresariais de investimento que superen os 300.000 euros de gasto subvencionable.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 02/11/2004

Advertidos erros na referida resolución, publicada no Diario Oficial de Galicia nº 190, do 29 de setembro de 2004, procede facer a seguinte corrección:
Na páxina 13.279, no anexo I, cómpre incluír os seguintes beneficiarios:
Nº EXPEDIENTE
NOME
TOTAL SUBVENCIONABLE E
SUBVENCIÓN E
EMPREGO QUE SE VAI CREAR
AF008.2001.1.227
NEOGRAF ALVEDRO, S.L.
835.277,25
116.938,81
13
AF008.2001.1.300
NORDÉS PROCESOS INDUSTRIALES, S.L.
711.569,35
35.578,47
3
AF008.2001.1.187
O. H. IROGAN, S.L.
955.476,65
105.102,43
6
AF008.2001.1.270
PAZOS MAR, S.L.
974.409,40
77.952,75
12
AF008.2001.1.246
PEDRATEC, S.L.L.
1.282.470,35
198.648,40
14
AF008.2001.1.94
PICOBELLO ANDALUCITA, S.L.
16.894.311,95
2.534.146,79
33
AF008.2001.1.223
PIZARRAS CASTRELOS, S.A.
709.492,21
42.569,53
4
AF008.2001.1.287
PIZARRAS ROZADAIS, S.A.
632.714,70
37.962,89
3
AF008.2001.1.285
PIZARRAS VILLARBACU, S.L.
1.874.629,12
131.224,04
10
AF008.2001.1.297
PLASTICOS EL PUENTE, S.A.
1.956.780,27
215.245,83
14
AF008.2001.1.185
POTENTIAL MARKETS COMPANY, S.A.
2.796.893,00
251.720,37
13
AF008.2001.1.214
PROIN ESPIRITU SANTO, S.L.
1.084.917,06
119.340,88
9
AF008.2001.1.244
ROFERLO, S.L.
931.088,03
139.663,20
4
AF008.2001.1.224
SOYNACI, S.L.
864.956,38
60.546,94
6
AF008.2001.1.207
SUMTEC, S.L.
2.471.135,13
148.268,11
12
AF008.2001.1.238
TALLERES ACESAN, S.L.
805.105,36
96.612,64
4
ORDE do 21 de outubro de 2004 pola que se modifica a do 13 de febreiro de 2004 pola que se regulan as bases que rexerán as subvencións dirixidas aos concellos para o fomento e realización de actividades de voluntariado.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 02/11/2004

A Orde do 13 de febreiro de 2004 da Consellería de Familia, Xuventude, Deporte e Voluntariado, publicada no DOG nº 40, do 26 de febreiro de 2004, sinala na súa exposición de motivos que nos orzamentos da Comunidade Autónoma de Galicia para o ano 2004, inclúese a aplicación 2004.14.05.212F.460.0 (proxecto 2003 00512) cun importe de 396.162 A destinados ás subvencións reguladas por esta orde.
Recibida unha achega do Ministerio de Traballo e Asuntos Sociais co obxecto de propiciar a realización de programas en desenvolvemento do Plan Nacional do Voluntariado no ámbito autonómico, faise necesario modificar a orde de axudas no que respecta á contía económica.
De acordo con todo o anterior, e no exercicio das facultades que teño atribuídas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988 e o Decreto 195/2003, do 20 de marzo,
DISPOÑO:
Artigo único.
Primeiro.-Ampliar o importe da contía máxima da Orde do 13 de febreiro de 2004 pola que se regulan
as bases que rexerán as subvencións dirixidas aos concellos para o fomento e realización de actividades de voluntariado na contía de 36.439,68 A (trinta e seis mil catrocentos trinta e nove mil euros con sesenta e oito céntimos) con cargo á partida orzamentaria 2004.14.05.212F.460.0 (proxecto 2003 00512) dos orzamentos xerais da Comunidade Autónoma de Galicia para o ano 2004.
Segundo.-A presente modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de outubro de 2004.
Pilar Rojo Noguera
Conselleira de Familia, Xuventude, Deporte
e Voluntariado
ORDE do 21 de outubro de 2004 pola que se modifica a do 13 de febreiro de 2004 pola que se regulan as bases que rexerán as subvencións dirixidas a entidades de acción voluntaria e organizacións sen ánimo de lucro para o fomento e realización de actividades de voluntariado.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 02/11/2004

A Orde do 13 de febreiro de 2004 da Consellería de Familia, Xuventude, Deporte e Voluntariado, publicada no DOG nº 40, do 26 de febreiro de 2004, sinala na súa exposición de motivos que nos orzamentos da Comunidade Autónoma de Galicia para o ano 2004, se inclúe a aplicación 2004.14.05.212F.480.0 (proxecto 2003 00513) cun importe de 439.658 A destinados ás subvencións reguladas por esta orde.
Recibida unha achega do Ministerio de Traballo e Asuntos Sociais co obxecto de propiciar a realización de programas en desenvolvemento do Plan Nacional do Voluntariado no ámbito autonómico, faise necesario modificar a orde de axudas no que respecta a contía económica.
De acordo con todo o anterior, e no exercicio das facultades que teño atribuídas pola Lei 1/1983, do 22 de febreiro, reguladora da Xunta e do seu pre
sidente, modificada pola Lei 11/1988 e o Decreto 195/2003, do 20 de marzo,
DISPOÑO:
Artigo único.
Primeiro.-Ampliar o importe da contía máxima da Orde do 13 de febreiro de 2004 pola que se regulan as bases que rexerán as subvencións dirixidas a entidades de acción voluntaria e organizacións sen ánimo de lucro para o fomento e realización de actividades de voluntariado na contía de 76.960 A (setenta e seis mil novecentos sesenta euros) con cargo á partida orzamentaria 2004.14.05.212F.480.0 (proxecto 2003 00513) dos orzamentos xerais da Comunidade Autónoma de Galicia para o ano 2004.
Segundo.-Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de outubro de 2004.
Pilar Rojo Noguera
Conselleira de Familia, Xuventude, Deporte
e Voluntariado
ORDE do 25 de outubro de 2004 pola que se dispón o nomeamento de vogais do Consello de Administración das autoridades portuarias de San Cibrao-Ferrol e a súa ría, A Coruña, e Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 02/11/2004

A Lei 27/1992, do 24 de novembro, de portos do Estado e a mariña mercante, texto reformado pola
Lei 62/1997, do 26 de decembro, atribúelles ás comunidades autónomas a facultade de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme co previsto no artigo 40 da Lei 27/1992, do 24 de novembro, de portos do Estado e mariña mercante, texto reformado pola Lei 62/1997, do 26 de decembro, a designación e separación de vogais dos consellos de administración deberán facerse necesariamente por proposta das administracións públicas e entidades e organismos representados no Consello de Administración, polo que, vistas as peticións e propostas de modificación realizadas ao abeiro do disposto no artigo 40, número 2, da Lei 27/1992, polo presidente do ente público Portos do Estado, e, en canto órgano competente,
DISPOÑO:
O nomeamento dos seguintes vogais do Consello de Administración das autoridades portuarias en representación das Administración Xeral do Estado, que a seguir se relacionan:
Autoridade portuaria de San Cibrao-Ferrol e a súa ría:
-José Ucieda Somoza.
Autoridade portuaria da Coruña:
-Francisco Carballal Lugrís.
-José María Álvarez González.
Autoridade portuaria de Vigo e a súa ría:
-Manuel Dapena Baqueiro.
-Ignacio Sáiz Múgica, en representación de Portos do Estado.
Santiago de Compostela, 25 de outubro de 2004.
Alberto Núñez Feijoo
Vicepresidente primeiro e conselleiro
de Política Territorial, Obras Públicas e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
ORDE do 25 de outubro de 2004 pola que se dispón o cesamento de vogais do Consello de Administración das autoridades portuarias de San Cibrao-Ferrol e a súa ría, A Coruña, e Vigo e a súa ría.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 02/11/2004

A Lei 27/1992, do 24 de novembro, de portos do Estado e a mariña mercante, texto reformado pola
Lei 62/1997, do 26 de decembro, atribúelles ás comunidades autónomas a facultade de designación e separación dos vogais dos consellos de administración das autoridades portuarias de interese xeral do Estado sitas no seu territorio.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o conselleiro de Política Territorial, Obras Públicas e Vivenda para o exercicio das devanditas competencias.
Conforme co previsto no artigo 40 da Lei 27/1992, do 24 de novembro, de portos do Estado e mariña mercante, texto reformado pola Lei 62/1997, do 26 de decembro, a designación e separación de vogais dos consellos de administración deberán facerse necesariamente por proposta das administracións públicas e entidades e organismos representados no Consello de Administración, polo que, vistas as peticións e propostas de modificación realizadas ao abeiro do disposto no artigo 40, número 2, da Lei 27/1992, polo presidente do ente público Portos do Estado, e, en canto órgano competente,
DISPOÑO:
O cesamento dos seguintes vogais do Consello de Administración das autoridades portuarias en representación das Administración Xeral do Estado, agradecéndolles os servizos prestados:
Autoridade portuaria de San Cibrao-Ferrol e a súa ría:
-Miguel Ángel García Carro.
Autoridade portuaria da Coruña:
-Miguel Ángel García Carro.
-María Dolores Faraldo Botana.
Autoridade portuaria de Vigo e a súa ría:
-Joaquín Bobillo Fresco.
-Antonio Martín Oliver, en representación de Portos do Estado.
Santiago de Compostela, 25 de outubro de 2004.
Alberto Núñez Feijoo
Vicepresidente primeiro e conselleiro
de Política Territorial, Obras Públicas e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
RESOLUCIÓN do 25 de outubro de 2004 pola que se convoca un curso sobre ambiente.
ACADEMIA GALEGA DE SEGURIDADE — III. OUTRAS DISPOSICIÓNS — 04/11/2004

Dentro das actividades programadas para o ano 2004 en colaboración coa Deputación Provincial de Pontevedra, en virtude do convenio de formación asinado entre a Consellería de Xustiza, Interior e Administración Local e a Deputación Provincial de Pontevedra, anúnciase a celebración dun curso sobre ambiente, que deberá desenvolverse conforme as seguintes bases:
Obxectivos.
-Coñecer a normativa máis importante que afecta a operativa ambiental.
-Dominar a operativa básica de actuación profesional na área de ambiente.
Publicación.
Esta actividade formativa, e tamén todas aquelas que se desenvolvan en colaboración coa Deputación
Provincial de Pontevedra, será obxecto de publicación no Diario Oficial de Galicia e no BOP de Pontevedra.
Destinatarios.
O curso vai dirixido aos membros dos corpos de policía local da provincia de Pontevedra.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta a máquina ou con letra moi clara, a instancia que figura no anexo.
2. O prazo para a presentación de instancias rematará o día 25 de novembro de 2004, ás 14.00 horas.
3. As instancias deberán enviarse á Deputación Provincial de Pontevedra-Área de Recursos Huma
nos e Formación (fax: 986 80 41 41): avenida Montero Ríos, s/n, 36001 Pontevedra; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 29 de novembro ao 3 de decembro de 2004.
O horario será das 16.30 ás 20.30 horas.
Contido.
O curso desenvolverase en sesións de tarde, de luns a venres, e nel trataranse os seguintes módulos:
I. Animais en catividade. Caza e pesca.
II. Verteduras.
III. Residuos.
IV. Incendios.
V. Procedemento sancionador.
Relación de admitidos.
A relación de admitidos farase publica o día 26 de novembro a partir das 14.00 horas, tanto pola Deputación Provincial de Pontevedra como pola Aca
demia Galega de Seguridade. Os interesados poden coñecer e confirmar a súa asistencia chamando aos teléfonos 986 59 00 21 (AGS) ou 986 80 41 00, ext. 306/307 (Área de Recursos Humanos e Formación da Deputación Provincial de Pontevedra).
Lugar.
O curso desenvolverase no concello de Baiona, quedando por concretar o seu lugar de realización, que se comunicará previamente xunto coa lista de admitidos.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
Tanto a Academia Galega de Seguridade como a Deputación Provincial de Pontevedra, se é o caso, poderán modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 25 de outubro de 2004.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 28 de outubro de 2004 pola que se concede o premio Antonio López Ferreiro de Investigación Humanística e o premio para Investigadores Mozos (área de humanidades) correspondentes aos Premios Galicia de Investigación 2004.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 04/11/2004

Por Orde da Consellería de Innovación, Industria e Comercio do 30 de abril de 2004 (DOG do 6 de maio), convocouse o premio Antonio López Ferreiro de Investigación Humanística e o premio para Investigadores Mozos (área de humanidades), correspondentes aos Premios Galicia de Investigación 2004.
De acordo co establecido nas bases da convocatoria, a decisión adoptada polo xurado debe coñecerse mediante a correspondente publicación do Diario Oficial de Galicia.
En consecuencia, e tendo en conta a proposta elaborada polo xurado,
RESOLVO:
Primeiro.-Conceder o premio Antonio López Ferreiro de Investigación Humanística a Ramón Lorenzo Vázquez, pola súa contribución ao progreso da investigación nos campos da lingüística histórica galega e portuguesa que se reflicte na súa importante produción científica, tanto en libros como en artigos en revistas de prestixio.
Segundo.-Conceder o premio para Investigadores Mozos (área de humanidades) a Antonio Presedo Garazo, pola súa actividade investigadora sobre a fidalguía no Reino de Galicia.
A presente resolución pon fin á vía administrativa segundo o disposto nos artigos 114 e seguintes da Lei 4/1999, do 13 de xaneiro, que modifica a Lei 30/1992, de réxime xurídico das administracións públicas e do procedemento administrativo común.
Santiago de Compostela, 28 de outubro de 2004.
P.D. (Orde 21-1-2003)
Jesús Vázquez San Luis
Secretario xeral da Consellería de Innovación,
Industria e Comercio
ORDE do 8 de outubro de 2004 pola que se autoriza o cambio de denominación do Conservatorio Profesional de Música de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/11/2004

Tendo en conta os artigos 2 e 3 punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria, (DOG do 9 de agosto), así
como os correspondentes informes, por proposta da Dirección Xeral de Centros e Ordenación Educativa, esta consellería,
DISPÓN:
Autorizar o cambio de denominación do centro que no anexo se relaciona.
Santiago de Compostela, 8 de outubro de 2004.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Pontevedra.
Localidade: Pontevedra.
Enderezo: rúa Juan Carlos I, s/n.
Código do centro: 36019700.
Denominación: Conservatorio Profesional de Música de Pontevedra.
Nova denominación: Conservatorio Profesional de Música Manuel Quiroga.
ORDE do 26 de outubro de 2004 pola que se anuncia a adxudicación da II Edición do Premio Centro Ramón Piñeiro de ensaio breve, convocado por Orde do 25 de marzo de 2004 (Diario Oficial de Galicia número 70, do 13 de abril).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/11/2004

Con sustentación na proposta contida na acta da sesión celebrada o día 25 de outubro de 2004 polo xurado para a concesión do II Premio de Ensaio Breve do Centro Ramón Piñeiro para a Investigación en Humanidades, segundo a convocatoria anunciada pola Consellería de Educación e Ordenación Universitaria no DOG nº 70, do 13 de abril de 2004, e de conformidade co establecido na base sétima da referida orde de convocatoria, esta consellería
RESOLVE:
Primeiro.-Conceder o II Premio de Ensaio Breve do Centro Ramón Piñeiro para a Investigación en Humanidades, a:
Emilio Xosé Insua López; NIF: 76569721F.
Segundo.-De acordo co establecido na base sexta da convocatoria, a asignación mensual do premio será de 3.000 euros.
Terceira.-Contra esta resolución, que pon fin a vía administrativa, poderá interpoñerse recurso postestativo de reposición ante o mesmo órgano que resolveu, no prazo dun mes contado a partir do día seguinte ao da notificación desta resolución ou ben os interesados poderán presentar directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da notificación desta resolución.
En todo caso non se poderá interpoñer recurso contencioso-administrativo ata que sexa resolto expresamente ou se producise a desestimación presunta do recurso de reposición.
Santiago de Compostela, 26 de outubro de 2004.
Celso Currás Fernández
Conselleiro de Educación e Ordenación
Universitaria
RESOLUCIÓN do 13 de outubro de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da confraría de pescadores Santa Rosalía de Sanxenxo, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 04/11/2004

Examinada a adaptación dos estatutos da confraría de pescadores Santa Rosalía de Sanxenxo ao Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da confraría, na súa reunión de 30 de xaneiro de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da confraría de pescadores Santa Rosalía de Sanxenxo que consta de 94 artigos, unha disposición adicional, unha derrogatoria, e unha derradeira (63 páxinas), inscribila no rexistro de confrarías e das súas federacións no folio 31 do libro 1º, e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 13 de outubro de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
ORDE do 26 de outubro de 2004 pola que se autoriza a posta en funcionamento do Conservatorio Elemental de Música de Cambados (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/11/2004

Polo Decreto 246/2004, do 14 de outubro (DOG do 26 de outubro), créase o Conservatorio Elemental de Música de Cambados (Pontevedra) e na súa disposición derradeira única facúltase o conselleiro de Educación e Ordenación Universitaria para ditar as medidas necesarias para o desenvolvemento do dito decreto.
Tendo en conta o anteriormente exposto esta consellería, por proposta da Dirección Xeral de Centros e Ordenación Educativa,
DISPÓN:
Primeiro.-Autorizar a posta en funcionamento do Conservatorio Elemental de Música de Cambados segundo os datos que figuran no anexo a esta orde.
Segundo.-Antes da posta en funcionamento das ensinanzas que por esta orde se autorizan a delegación provincial da Consellería de Educación e Ordenación Universitaria, despois do informe da Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro.-O mencionado centro queda obrigado ao cumprimento da lexislación vixente e solicitar a oportuna revisión cando teña que modificarse calquera dos datos sinalados nesta orde.
Disposicións derradeiras
Primeira.-Facúltanse as direccións xerais de Centros e Ordenación Educativa e a de Formación Profesional e Ensinanzas Especiais para ditar as medidas necesarias para o desenvolvemento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de outubro de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: Pontevedra.
Concello: Cambados.
Localidade: Cambados.
Enderezo: San Francisco, nº 3.
Código: 36024550.
Titular: Concello de Cambados.
Denominación: Conservatorio Elemental de Música de Cambados.
Postos escolares autorizados: 80 de grao elemental.
RESOLUCIÓN do 14 de outubro de 2004, da Dirección Xeral de Innovación e Desenvolvemento Pesqueiro, pola que se acorda ratificar a adaptación dos estatutos da Federación Provincial de Confrarías de Pescadores da Coruña, inscribila no Rexistro de Confrarías e das súas federacións e ordenar a súa publicación no Diario Oficial de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 04/11/2004

Examinada a adaptación dos estatutos da Federación Provincial de Confrarías de Pescadores da Coruña ao Decreto 261/2002, do 30 de xullo, polo
que se aproban as normas reguladoras das confrarías de pescadores e as súas federacións, realizada en cumprimento da súa disposición transitoria primeira.
Comprobado que se cumpre o requisito que establece o artigo 4 do Decreto 261/2002, do 30 de xullo, polo que se aproban as normas reguladoras das confrarías de pescadores e as súas federacións, de aprobación pola xunta xeral da federación provincial, na súa reunión do 31 de xullo de 2004, e de conformidade co disposto nos artigos 2 e 14 da Lei 9/1993, do 8 de xullo, de confrarías de pescadores de Galicia, e cos artigos 112 a), 113 e 114 do decreto citado relativos ao rexistro de confrarías e das súas federacións.
A directora xeral de Innovación e Desenvolvemento Pesqueiro da Consellería de Pesca e Asuntos Marítimos, en representación desta, acorda ratificar a adaptación dos estatutos da Federación Provincial de Confrarías de Pescadores da Coruña que consta de 66 artigos, unha disposición derrogatoria e unha derradeira (29 páxinas), inscribila no rexistro de confrarías e das súas federacións no folio 3 do libro das federacións e ordenar a súa publicación no Diario Oficial de Galicia, adquirindo desde este momento a eficacia xurídica que lle recoñecen as normas legais de aplicación.
Santiago de Compostela, 14 de outubro de 2004.
Rosa Mª Quintana Carballo
Directora xeral de Innovación
e Desenvolvemento Pesqueiro
CONSELLERÍA DE XUSTIZA, INTERIOR E ADMINISTRACIÓN
LOCAL
CORRECCIÓN de erros.-Resolución do 24 de setembro de 2004 pola que se ordena a publicación do acordo do Consello da Xunta de Galicia do 23 de setembro de 2004, polo que se aproba a nova relación de postos de traballo da Consellería de Innovación, Industria e Comercio e do organismo autónomo Instituto Galego de Consumo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 04/11/2004

Advertido erro na corrección feita no DOG nº 211, do venres 29 de outubro á devandita resolución publicada no DOG nº 196, do xoves 7 de outubro de 2004, cómpre facer a oportuna corrección:
-Na páxina 14.710, na corrección correspondente á páxina 13.770 onde di, no centro de destino «DELEGACIÓN PROVINCIAL A CORUÑA» no posto «IC.C99.10.000.15001.084.-AUXILIAR LABORATORIO» na columna «Complemento singularidade» onde di: «878,52», debe dicir: «896,04» debe dicir: no centro de destino: DELEGACIÓN PROVINCIAL A CORUÑA» no posto «IC.C99.10.000.15001.086.-ENCARGADO COMPROBACIÓN E MEDICIÓN INDUSTRIAL» na columna «Complemento singularidade» onde di: «878,52», debe dicir: «896,04».
ORDE do 30 de setembro de 2004 pola que se autoriza a posta en funcionamento do Conservatorio Profesional de Música de Ribeira (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/11/2004

O Conservatorio Profesional de Música de Ribeira vén impartindo as ensinanzas de grao elemental e medio de música, con carácter provisional, en virtude do disposto na disposición transitoria sétima do Real decreto 389/1992, do 15 de abril, BOE do 28 de abril.
Realizadas polo Concello de Ribeira as obras necesarias para adaptar as instalacións aos requisitos mínimos previstos no artigo 15.1º do Real decreto 389/1992, do 15 de abril (Boletín Oficial del Esta
do do 28 de abril), creáse o dito conservatorio por Decreto 190/2004, do 29 de xullo, (DOG do 9 de agosto).
Polo anteriormente exposto esta consellería, por proposta da Dirección Xeral de Centros e Ordenación Educativa,
DISPÓN:
Primeiro.-Autorizar a posta en funcionamento do Conservatorio Profesional de Música de Ribeira segundo os datos que figuran no anexo á presente orde.
Segundo.-Facúltanse as direccións xerais de Centros e Ordenación Educativa e a de Formación Profesional e Ensinanzas Especiais para ditar as medidas necesarias para o desenvolvemento desta orde.
Santiago de Compostela, 30 de setembro de 2004.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Ribeira.
Localidade: Ribeira.
Enderezo: Miguel Rodríguez Bautista nº 21.
Código: 15032200.
Titular: Concello de Ribeira.
Denominación: Conservatorio Profesional de Música de Ribeira.
Postos escolares autorizados: 80 de grao elemental e 180 de grao medio.
ORDE do 8 de outubro de 2004 pola que se lle autoriza a ampliación de dúas unidades de educación infantil ao centro privado Jorge Juan de Fene (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/11/2004

Examinado o expediente presentado polo centro privado Jorge Juan de Fene (A Coruña), no que solicita a ampliación de dúas unidades de educación infantil.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Vistos a Lei 1/1990, do 3 de outubro (BOE do 4 de outubro), de ordenación xeral do sistema educativo; a Lei orgánica 10/2002, do 23 de decembro, de calidade da educación (BOE do 24); o Real decreto 1537/2003, do 5 de decembro (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que o devandito centro privado ten autorización definitiva para impartir educación infantil.
Esta consellería, por proposta da Dirección Xeral de Centros e Ordenación Educativa,
DISPÓN:
Autorizar a ampliación de dúas unidades de educación infantil ao centro privado Jorge Juan de Fene (A Coruña), segundo os datos que se relacionan no anexo desta orde, facendo constar que, para a súa posta en funcionamento, a delegación provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia nas unidades que se amplían.
Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 8 de outubro de 2004.
Celso Currás Fernández
Conselleiro de Educación e Ordenación
Universitaria
ANEXO
Provincia: A Coruña.
Concello: Fene.
Localidade: Perlío.
Enderezo: Rúa de Tarrío, 78.
Denominación: centro privado Jorge Juan.
Titular: Jorge Juan Perlío Cooperativa R. Ltda.
Código do centro: 15006353.
Nivel: educación infantil.
Unidades de que constaba: 4.
Unidades novas autorizadas: 2.
Composición resultante:
a) Centro de educación infantil: 6 unidades.
b) Centro de educación primaria: 12 unidades.
c) Centro de educación secundaria: 8 unidades de educación secundaria obrigatoria.
RESOLUCIÓN do 2 de novembro de 2004 pola que se convocan unhas xornadas sobre operativa policial de estranxeiría.
ACADEMIA GALEGA DE SEGURIDADE — III. OUTRAS DISPOSICIÓNS — 15/11/2004

Dentro dos programas de actividades que a Academia Galega de Seguridade ten previsto realizar no ano 2004, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dunhas xornadas sobre operativa policial de estranxeiría, que deberán desenvolverse conforme as seguintes bases:
Obxectivos.
-Coñecer a normativa vixente na materia de estranxeiría, inmigración e os documentos necesarios para a entrada, permanencia e residencia en España.
-Saber actuar profesionalmente diante das situacións máis habituais que se poidan presentar nesta temática.
Destinatarios.
Membros das forzas e corpos de seguridade.
Inscrición.
A inscrición dos participantes será totalmente gratuíta.
Prazas.
O número de prazas que se ofertan neste curso é de 250.
Solicitudes.
1. O persoal que desexe participar nestas xornadas deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 29 de novembro ás 14.00 horas.
3. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario.
As xornadas desenvolveranse durante os días 1 e 2 de decembro. O día 1 desenvolveranse en xornada de mañá (das 9.30 ás 14.00 horas) e tarde (das 16.00 ás 19.00 horas); e o día 2 só en xornada de mañá (das 9.30 ás 14.00 horas).
Relación de admitidos.
A relación de admitidos publicarase o 30 de novembro, no taboleiro de anuncios da Academia Galega de Seguridade, ou ben poden confirmar a súa asistencia chamando ao teléfono 986 59 00 21.
Lugar.
As xornadas desenvolveranse na sede da Academia Galega de Seguridade.
Certificado de asistencia.
Ao remate das xornadas entregaráselles un certificado de asistencia a aquelas persoas que acrediten a súa participación continuada a estas.
Modificacións.
A Academia Galega de Seguridade poderá modificar o desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 2 de novembro de 2004.
Juan José Fariñas-Ferro Rodríguez
Director xeral da Academia Galega de Seguridade
RESOLUCIÓN do 8 de outubro de 2004, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da corrección de erros no artigo 35º do convenio colectivo do sector do comercio de alimentación.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 15/11/2004

Visto o escrito do secretario comarcal da Confederación Intersindical Galega (CIG), con data de entrada no rexistro do edificio administrativo da Xunta de Galicia en Vigo o día 23-8-2004, solicitando a corrección do artigo 35º do convenio colectivo do sector do comercio de alimentación de Pontevedra (DOG nº 175, do 8-9-2004), no senso de eliminar do citado artigo as siglas CIG, por non ser parte concertante, aínda que foi parte negociadora, así como o escrito do representante da asociación
de empresas que conforma ASAP, con rexistro de entrada do 28-9-2004, no que pon de manifesto a súa conformidade a tal corrección, tendo en conta, ademais, que o convenio non foi subscrito pola devandita central sindical.
Que ao abeiro do disposto no artigo 105.2º da Lei 30/1992, de réxime xurídico das administracións públicas e do procedemento administrativo común (modificada pola Lei 4/1999, do 13 de xaneiro), as administracións poderán, así mesmo, rectificar en calquera momento, de oficio ou por instancia dos interesados, os erros materiais, de feito ou aritméticos existentes nos seus actos, esta delegación provincial,
ACORDA:
Primeiro.-Rectificar o erro material sufrido no artigo 35º, parágrafo 3º, do convenio colectivo do sector de comercio de alimentación de Pontevedra, no senso de eliminar as siglas CIG, quedando redactado na forma seguinte: centrais sindicais UGT, CC.OO. e FETICO.
Segundo.-Ordenar a súa inscrición no libro rexistro de convenios colectivos de traballo, desta delegación provincial, e a notificación ás representacións económica e social da comisión negociadora.
Terceiro.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Cuarto.-Dispoñer a súa publicación no Diario Oficial de Galicia.
Vigo, 8 de outubro de 2004.
Joaquín Macías Sánchez
Delegado provincial de Pontevedra
ORDE do 7 de outubro de 2004 pola que se fixa o prezo de venda ao público da publicación: Memoria 2003 Servizo Galego de Saúde.
CONSELLERÍA DE SANIDADE — III. OUTRAS DISPOSICIÓNS — 15/11/2004

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías
correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería,
DISPÓN:
Artigo único.
1. Queda aprobado o prezo de venda ao público da publicación editada polo Servizo Galego de Saúde e que se cita no anexo.
2. Este prezo entenderase, de ser o caso, con IVE incluído.
Santiago de Compostela, 7 de outubro de 2004.
José Manuel González Álvarez
Conselleiro de Sanidade
ANEXO
* Memoria 2003 Servizo Galego de Saúde: 13,50 euros.
RESOLUCIÓN do 9 de novembro de 2004 pola que se concede o Premio Galicia á Innovación Empresarial, correspondente aos Premios Galicia de Investigación 2004.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 15/11/2004

A orde da Consellería de Innovación, Industria e Comercio do 30 de abril de 2004 (DOG do 6 de maio) convoca o Premio Galicia á Innovación Empresarial, correspondente aos Premios Galicia de Investigación 2004.
De acordo co establecido nas bases da convocatoria, a decisión adoptada polo xurado debe darse a coñecer mediante a correspondente publicación no Diario Oficial de Galicia.
En consecuencia, e tendo en conta a proposta elaborada polo xurado
RESOLVO:
Concederlle o Premio Galicia á Innovación Empresarial, correspondente aos Premios Galicia de Investigación 2004, á empresa Hermanos Rodríguez Gómez, S.A. (Hermasa), pola súa traxectoria innovadora desde a súa creación, pola súa capacidade para levar a cabo tarefas de I+D+i no eido do deseño, fabricación e comercialización internacional de maquinaria destinada a procesos de produción de conservas e conxelados do sector alimentario en Galicia.
Esta resolución pon fin á vía administrativa segundo o disposto no artigo 109 c) da Lei 30/1992, modificada pola Lei 4/1999, do 13 de xaneiro, de réxime xurídico das administracións públicas e do procedemento administrativo común.
Santiago de Compostela, 9 de novembro de 2004.
P.D. (Orde 21-1-2003)
Jesús Vázquez San Luis
Secretario xeral da Consellería de Innovación,
Industria e Comercio
CORRECCIÓN de erros.-Resolución do 14 de outubro de 2004 pola que se delegan as competencias sancionadoras do presidente de Augas de Galicia no director xeral.
CONSELLERÍA DE MEDIO AMBIENTE — III. OUTRAS DISPOSICIÓNS — 11/11/2004

Advertido erro na citada resolución, publicada no DOG nº 209, do 27 de outubro de 2004, é necesario facer a oportuna corrección:
Na páxina 14.587, na última liña, onde di: «Justo de Benito Basanta, presidente do ente público Augas de Galicia», debe dicir: «Justo de Benito Basanta, presidente do organismo autónomo Augas de Galicia».
ORDE do 2 de novembro de 2004 pola que se amplía a dotación orzamentaria para a concesión de axudas destinadas aos investimentos en transformación e comercialización de produtos agrarios para o exercicio de 2004 convocadas por Orde do 29 de abril de 2004.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 11/11/2004

Pola orde da consellería de Política Agroalimentaria e Desenvolvemento Rural do 29 de abril de
2004 (DOG nº 87, do 6 de maio), convócanse para o ano 2004 as axudas para os investimentos en transformación e comercialización de produtos agrarios. As bases reguladoras destas axudas establécense na orde desta consellería do 4 de xuño de 2001, e modificacións posteriores.
No artigo 6 da Orde do 29 de abril de 2004, detállanse as aplicacións orzamentarias e os importes económicos previstos para o financiamento das devanditas axudas. Tendo en conta o elevado número e dimensión das solicitudes de axuda recibidas e a necesidade dun maior financiamento, convén ampliar a dotación orzamentaria consignada inicialmente, coa finalidade de poder amparar as solicitudes de axuda presentadas, sempre que cumpran co establecido nas ordes desta consellería citadas anteriormente.
Por todo o exposto, en consonancia co establecido no artigo 30.I.1 e 3 do Estatuto de autonomía de Galicia e no uso das facultades que me confire a Lei 1/1983, do 22 de febreiro, reguladora da Xunta e do seu presidente
DISPOÑO:
Artigo único.
Primeiro.-Amplíase a dotación orzamentaria que se contempla na orde desta consellería do 29 de abril de 2004 (DOG nº 87, do 6 de maio), pola que se convocan para o ano 2004 as axudas para os investimentos en transformación e comercialización de produtos agrarios, tal como se detalla a continuación:
* A aplicación orzamentaria 09.04.712-B.770.0 increméntase en 1.020.659 A para a anualidade 2004 e en 4.000.000 A para a anualidade 2005.
* A aplicación orzamentaria 09.04.615-A.770.0 increméntase en 1.749.350,09 A para a anualidade 2004 e en 1.000.000 A para a anualidade 2005.
Segundo.-Tamén se poderán utilizar outros remanentes adicionais que puidesen existir nas mesmas aplicacións. En todo caso, a concesión destas axudas estará condicionada á existencia de crédito axeitado e suficiente e limitarase ás dispoñibilidades orzamentarias.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 29 de abril de 2004.
Santiago de Compostela, 2 de novembro de 2004.
José Antonio Santiso Miramontes
Conselleiro de Política Agroalimentaria
e Desenvolvemento Rural